laion/Wikipedia-Exotic huggingface dataset:
הפחתת ערך מושהה

הפחתת ערך מושהה או היוון העיכוב (באנגלית: Temporal discounting או Delay discounting) הוא מושג השמש לתיאור מצב שבו חלה ירידה בערכו העתידי של דבר מה, בהשוואה לערכו הנוכחי. האובייקט המוערך יכול להיות פרס או חיזוק, נכס או סחורה, סכום כספי וכו'. מונח זה נמצא בשימוש בעולם הכלכלה והפסיכולוגיה. בעולם העסקים, הפחתת ערך מושהה יכולה להתייחס לירידה בערך הכספי או ההיוון של ערך נוכחי בהשוואה לערך עתידי בעקבות עסקה או השקעה. בתחום ההתנהגותי, התחושה או ההערכה הסובייקטיבית של הפחתת ערך מושהה, יכולה להשפיע על הנכונות של האדם לעיכוב תגובה ודחיית סיפוקים. כלומר, זהו שיקול אשר יכול להשפיע על תהליכי קבלת החלטות, באופן שיוצר העדפה לקבלת גמול מיידי קטן על פני גמול עתידי גדול יותר. בהקשר זה, הפחתת ערך מושהה משקפת מצב שבו כל עיכוב בהופעתו של גמול עתידי, מפחית את ערכו הסובייקטיבי בעיני האדם המצפה לו. בהתאם לכך, מטלות של הפחתת ערך מושהה משמשות כמדד לרמת האימפולסיביות בתהליכי קבלת החלטות. כמו כן, התרשמות מהנטייה להפחתת ערך מושהה יכולה לשקף את רמת השליטה העצמית ולסייע באיתור קשיים בתחום זה. דוגמה: שני אנשים יוצאים לבילוי משותף ואחד מהם לווה כסף מהאחר כי הוא שכח את הארנק בבית. למחרת, הלווה מציע להחזיר את הסכום המדויק באופן מיידי או לתת סכום גדול יותר בסוף החודש עם כניסת המשכורת. הבחירה של המלווה יכולה להיות מושפעת מגורמים רבים כמו מידת האמון בין הצדדים, המצב הכלכלי של המלווה וכו'. במילים אחרות, העדפת הזמן מושפעת מצרכים נוכחיים מול הצפי של הצרכים העתידיים, כמו גם השפעתו של הגמול המיידי בהשוואה לזה של הגמול העתידי. תורת ההחלטות ערך נוכחי נקי חיזוי אי ודאות אימפולסיביות חיזוי רגשי Smallwood, J., Ruby, F. J., & Singer, T. (2013). Letting go of the present: mind-wandering is associated with reduced delay discounting. Consciousness and cognition, 22(1), 1-7. Catharine A. Winstanley, Dawn M. Eagle, Trevor W. Robbins (2006). Behavioral models of impulsivity in relation to ADHD: Translation between clinical and preclinical studies. Clinical Psychology Review 26, 379–395 Basar, K., Sesia, T., Groenewegen, H., Steinbusch, H. W., Visser-Vandewalle, V., & Temel, Y. (2010). Nucleus accumbens and impulsivity. Progress in neurobiology, 92(4), 533-557. Berger, Andrea, (2011). Self-regulation: Brain, cognition, and development. Human brain development series., (pp. 19-44). Washington, DC, US: American Psychological Association
יוסף שלזינגר (פירושונים)

האם התכוונתם ל... יוסף שלזינגר – ביוכימאי וביופיזיקאי ישראלי-אמריקאי יוסף שלזינגר (מנצח) – מנצח, מלחין, מנהל מוזיקלי ומעבד מוזיקלי יהודי בנסיכות סרביה עקיבה יוסף שלזינגר – רב הונגרי שעלה לירושלים יוזף שלזינגר (גר') – פוליטיקאי אוסטרי בן המאה ה-19 ג'ו שלזינגר (אנ') – עיתונאי וסופר יהודי קנדי יוסף שלזינגר (מוציא לאור) - (‏יוסף שלזניגר‏ (Q123485908)) ייסד את ‏בית מסחר והוצאת ספרים יוסף שלזינגר‏ (Q130533251), קודמו של סיני (הוצאת ספרים)
Body (שיר של לאוד לוקסורי)

Body (בעברית: גוף) הוא סינגל של צמד הזמרים הקנדים לאוד לוקסורי, באירוח הזמר האמריקאי בראנדו. השיר הופץ ב-27 באוקטובר 2017 דרך חברות התקליטים Armada Music ו-All Around The World Productions. שיר זה נחשב לפריצת הדרך של הצמד. כמו כן, הוא הגיע לחמישיית הראשונים במצעדים בקנדה, דנמרק ובריטניה. השיר גם הגיע לעשרת המקומות במצעדים באוסטרליה, אוסטריה, גרמניה וניו זילנד. בעת שהשתתף בהופעות שונות בהוליווד, הבחין הזמר האמריקאי בראנדו שחלק מהופעותיו נפתחו בהשתתפותם של הצמד. הצמד ובראנדו החלו ביחד לעבוד על הסינגל. תחילה, עבדו הצמד על "Body on My" שאותו כינה בראנדו סינגל טיפשי, אך הצמד אהב את השירה של בראנדו ולכן הם עבדו מחדש על הסינגל והוסיפו לו שינויים קלים. מידע על הסינגל "Body" באתר מיוזיק בריינז מידע על היצירה "Body" באתר Discogs מילות השיר "Body" באתר Genius סרטון השיר "Body" באתר יוטיוב Loud Luxury Open Up About Their Rise To Stardom | First Look, www.iheart.com The Full 'Body' Experience: How Loud Luxury's Biggest Record Is Taking the Duo to New Heights, Billboard
אבולווה

אבולווה (בצרפתית: Ebolowa) היא עיר המשמשת כבירת אזור הדרום של קמרון. העיר הייתה מקום מושבו של השבט בטי. בעיר יש עצי באובב. העיר נמצאת כ-139 ק"מ מבירת המדינה יאונדה. בנוסף, היא נמצאת כ-80 ק"מ מהגבול של קמרון עם גינאה המשוונית, כ-70 ק"מ מהגבול של קמרון עם גבון וכ-250 ק"מ מהגבול של קמרון עם הרפובליקה של קונגו. הטמפרטורה הממוצעת היא 20 מעלות צלזיוס. החודש הכי חם הוא מרץ (21 מעלות צלזיוס). החודש הכי קר הוא יולי (19 מעלות צלזיוס). כמות המשקעים הממוצעת היא 1,720 מילימטרים בשנה. חודש אוקטובר הוא החודש שיש בו הכי הרבה גשם (341 מ"מ גשם), וחודש ינואר הוא החודש שיש בו הכי פחות גשם (17 מ"מ גשם). יש באבולווה שדה תעופה (קוד יאט"א:‏ EBW; קוד ICAO:‏ FKKW). ישנם גם 3 תחנות דלק ותחנת עצירה למשאיות. בנוסף, אבולווה ממוקמת ליד הכבישים הלאומיים N2 ו-N17, הכביש האזורי P10 והכביש D39. באבולווה ישנם 2 בתי חולים ו-2 בתי מרקחת. אבולווה היא עיר קולוניאלית הבולטת כמרכז חקלאי בעיקר סחר בקקאו. ישנו בית ספר חקלאי שעובד עם מטעים ניסיוניים של מזון בסיסי אפריקני, קקאו ושמן דקלים ליד העיר. בנוסף, בעיר יש בית משפט עירוני, מוזיאון ו-3 קניונים. איטליה לניאנו, איטליה (מ־1964) Giorgio Vecchio, Gianni Borsa, Legnano 1945 -2000. Il tempo delle trasformazioni, Nomos Edizioni, 2001, SBN IT\ICCU\CFI\0528579. מדיה וקבצים בנושא אבולווה בוויקישיתוף אבולווה, באתר אנציקלופדיה בריטניקה (באנגלית) La città su Fallingrain "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) "Airport record for Ebolowa Airport". Landings.com. נבדק ב-25 באוגוסט 2013. {{cite web}}: (עזרה) Google (25 August 2013) location of Ebolowa Airport (Map). גוגל מפות. Google. Retrieved 25 August 2013. Airport record for Ebolowa Airport at Landings.com "Ebolowa | Cameroon". Encyclopedia Britannica.
דני ספאני

דני ספאני (באנגלית: Danny Sapani; נולד ב-15 בנובמבר 1970) הוא שחקן בריטי ממוצא גאנאי. הוא ידוע בעיקר מהופעותיו בסדרת הטלוויזיה "פני דרדפול" ובסרט הקולנוע "מלחמת הכוכבים - פרק 8: אחרוני הג'דיי". ספאני נולד בלונדון למשפחת מהגרים מגאנה בת שישה ילדים. הוא גדל ברובע האקני, והתחיל לפתח את העניין במשחק בלימודים ב-Weekend Arts קולג' שבקנטיש טאון. את הכשרתו המקצועית רכש ב-Central School of Speech and Drama. ספאני שיחק בסרטו של דני בויל "טראנס". על הבמה שיחק במחזות " Joe Turner's Come and Gone" ו"רדיו גולף" מאת אוגוסט וילסון, ב-"Moon on a Rainbow Shawl" מאת המחזאי הקריבי ארול ג'ון, ובהפקה של התיאטרון המלכותי הלאומי של המחזה "מדיאה" מאת אוריפידס. ב-2013 שיחק בסרט הפעולה הטמילי "Singam II". בטלוויזיה הופיע ספאני בסדרות "עברייני על", "Ultimate Force", ו"בלקאאוט". בתפקידי אורח שיחק ספאני בסדרה "השופט ג'ון דיד", ובדמותו של קולונל מנטון בפרק "A Good Man Goes to War" מתוך סדרת המדע הבדיוני "דוקטור הו". ספאני גילם את סמבנה בשתי העונות הראשונות של הסדרה "פני דרדפול" של רשת שואוטיים. דני ספאני, ברשת החברתית אינסטגרם דני ספאני, במסד הנתונים הקולנועיים IMDb (באנגלית) דני ספאני, באתר AllMovie (באנגלית) "Danny Sapani Biography". "Interview with Danny Sapani". Flavour Magazine. 5 באפריל 2012. {{cite web}}: (עזרה) "Where Are They Now?" (PDF). Central School of Speech and Drama. אורכב מ-המקור (PDF) ב-2012-11-26. נבדק ב-23 ביוני 2014. {{cite web}}: (עזרה) 'Singam 2' latest teaser. Articles.timesofindia.indiatimes.com (5 June 2013). Retrieved on 6 July 2013. "Danny Sapani Plays 'Sembene' - A "Mysterious" Man From The "Dark Continent" In Showtime's 'Penny Dreadful". Indiewire. 29 באפריל 2014. {{cite web}}: (עזרה)
מעבר דיאטלוב (סדרת טלוויזיה)

מעבר דיאטלוב (ברוסית: Перевал Дятлова) היא סדרת פשע רוסית בהפקת ערוץ TV3 בכיכובם של פיוטר פיודורוב ומגוללת את קורות חקירת תקרית מעבר דיאטלוב שבמהלכה תשעה תיירים מתו באופן מסתורי. פרק הבכורה של הסדרה עלה לשידור בערוץ THT בנובמבר 2020. ב-27 בינואר 1959. תשעה סטודנטים מהאוניברסיטה הפוליטכנית של אורל בהובלת איגור דיאטלוב יוצאת לטייל בדרכים המושלגים של הרי אורל בצפון מחוז סברדלובסק. ב-12 בפברואר הסטודנטים לא הגיעו ליעדם ומהמסע הזה אף אחד לא חוזר בחיים, לאחר שב-26 בפברואר, במדרונות הצפון-מזרחיים של הר חולטאצ'אחל, גופות התיירים נמצאות בתוך השלג וצוות חקירה משטרתי בפיקודו של מייג'ור הק.ג.ב. אולג קוסטין יוצאים למקום האירוע ומוצאים פרטים רבים שמעלים לא מעט שאלות בדבר נסיבות מותם של הצעירים. פיוטר פיודורוב – מייג'ור הק.ג.ב. אולג קוסטין מריה לוגובאיה – יקטרינה, חברת צוות החקירה בראשות קוסטין איוואן מולין – איגור דיאטלוב, 23, ראש המשלחת, סטודנט הפקולטה לטכנולוגיית רדיו באוניברסיטה הפוליטכנית של אורל מקסים ימליאנוב – גאורגי קריבונישצ'נקו, 23, חבר המשלחת, בוגר הפקולטה לבנייה אלכסנדר מטיולקין – יוקי דורושנקו, 21, חבר המשלחת אנדריי דוברובולסקי – אוקונב, חוקר יורי דיינקין – ניקולאי טיבו-ברינאול, 23, חבר המשלחת רומן יבדוקימוב – רוסטם סלובודין, 23, חבר המשלחת, בוגר הפקולטה למכניקה יבגני אנטרופוב – אלכסנדר קולוואטוב, 24, חבר המשלחת מריה מאצל – זינאידה קולמוגורובה, 22, חברת המשלחת אירינה לוקינה – ליודמילה דובינינה, 20, חברת המשלחת יגור ברוייב – סמיון זולוטאריוב, 37, חבר המשלחת, בוגר המכון לתרבות הגוף של בלארוס מקסים קוסטרומקין – יורי יודין, 21, חבר המשלחת מרבית צילומי הסרט נערכו במחוז מורמנסק ובהר חיביני בשטחי המחוז. קדימון הסדרה פורסם בפברואר 2019. אתר האינטרנט הרשמי של מעבר דיאטלוב (ברוסית) "מעבר דייטלוב" בערוץ TV3 "מעבר דייטלוב" באתר 1-2-3 Production "מעבר דייטלוב" באתר Premier "מעבר דייטלוב" באתר ruptly.tv "מעבר דיאטלוב", במסד הנתונים הקולנועיים IMDb (באנגלית) "מעבר דיאטלוב", במסד הנתונים הקולנועיים KinoPoisk (ברוסית) ПРЕМЬЕРА! "Перевал Дятлова" с 16 ноября в 22:00 на ТНТ קדימון הסדרה Пётр Фёдоров раскроет тайну трагедии в Уральских горах, דיווח (ברוסית) על יציאת הטריילר לסדרה ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
קרחון קלארק (ארץ ויקטוריה, רכס אולימפוס)

קרחון קלארק (באנגלית: Clark Glacier) הוא קרחון הזורם בין הר תסאוס לבין הר אלן במזרח רכס אולימפוס בארץ ויקטוריה שבאנטארקטיקה. הקרחון זורם במעבר הרים נמוך במזרח הרכס. שמו של הקרחון ניתן לו על ידי משלחת החקר האנטארקטית של אוניברסיטת ויקטוריה, מוולינגטון שבניו זילנד, אשר חקרה את האזור בעונת מחקר 1959–1958. הקרחון נקרא על שם פרופסור ר. ה. קלארק (R. H. Clark) שהיה ראש המחלקה לגאולוגיה באוניברסיטת ויקטוריה ויזם את המשלחת. קרחון קלארק באתר הסקר הגאולוגי של ארצות הברית קרחון קלארק באתר הגאזט האנטארקטי של ממשלת ניו זילנד קרחון קלארק באתר הגאזט האנטארקטי של ממשלת אוסטרליה קרחון קלארק באתר הגאזט האנטארקטי המשווה SCAR של ממשלת אוסטרליה מפת אזור הקרחון תצלום לוויין של אזור הקרחון גאזט השמות האנטארקטיים הרשמי של ארצות הברית מידע גאוגרפי והיסטורי
קרחון קלארק

האם התכוונתם ל... קרחונים באנטארקטיקה קרחון קלארק (ארץ גרהאם) – קרחון בארץ גרהאם קרחון קלארק (ארץ מרי בירד) – קרחון בארץ מרי בירד קרחון קלארק (ארץ ויקטוריה, רכס אולימפוס) – קרחון למורדות הר אלן ברכס אולימפוס בארץ ויקטוריה קרחון קלארק (ארץ ויקטוריה, נקודת לוואנדואוסקי) – קרחון צפונית לנקודת לוואנדואוסקי בארץ ויקטוריה קרחונים בניו זילנד קרחון קלארק (ניו זילנד) – קרחון באי הדרומי של ניו זילנד קרחונים בארצות הברית קרחון קלארק (אלסקה) – קרחון בשטח הפארק הלאומי גליישר ביי במדינת אלסקה קרחון קלארק (אורגון) – קרחון ברכס קסקייד במדינת אורגון קרחון קלארק (וושינגטון) – קרחון ברכס קסקייד במדינת וושינגטון
הר תסאוס

הר תסאוס או הר תזאוס (באנגלית: Mount Theseus) הוא הר נישא ברכס אולימפוס, בארץ ויקטוריה שבאנטארקטיקה. גובהו של ההר 1,830 מטרים מעל פני הים. ההר ניצב דרומית לקרחון קלארק. שמו של ההר ניתן לו על ידי משלחת החקר האנטארקטית של אוניברסיטת ויקטוריה ולינגטון, מוולינגטון שבניו זילנד, אשר חקרה את האזור בשנים 1959–1958. ההר נקרא על שם תסאוס - דמות מהמיתולוגיה היוונית. • International Symposium on Antarctic Earth, Geological Evolution of Antarctica, Sciences 5th : 1987 : Cambridge, England, P. 129 הר תסאוס באתר הסקר הגאולוגי של ארצות הברית הר תסאוס באתר הגאזט האנטארקטי של ממשלת ניו זילנד הר תסאוס באתר הגאזט האנטארקטי של ממשלת אוסטרליה הר תסאוס באתר הגאזט האנטארקטי המשווה SCAR הר תסאוס באתר peakbagger תחזית מזג אוויר עדכנית ארוכת טווח עבור הר תסאוס מידע גאוגרפי והיסטורי
Ring of Elysium

Ring of Elysium (בסינית: 无限 法则) הוא משחק וידאו חינמי, מקוון ומרובה משתתפים, שפותח על ידי Tencent Games ופורסם על ידי Tencent Games ו-Garena. באמריקה הצפונית ובחלקים מאסיה יצא המשחק לאור ב-19 בספטמבר 2018 דרך התוכנה סטים וב-25 בנובמבר 2018 הוא יצא לאור במדינות אירופה. במסגרת המשחק, שישים אנשים לכודים בתוך הר שלג, שהותקף על ידי סופת השלג המכונה "Ymir". ניתן לצאת מההר רק באמצעות טיסת הצלה; טיסה זו יכולה להציל רק עד ארבעה אנשים. הלכודים שניצלו חייבים להקדים את הסערה המתקרבת תוך הריגת שאר המתחרים. שחקנים מצוידים בסנובורד, טיפוס ציוד, או גלשון, כדי לחצות את השטח מושלג ולהסתגל קרבות ומצבים אינטנסיביים אחרים. משחק המחשב "Ring of Elysium" הוא פיתוח מחדש של משחק מוקדם יותר, אשר נקרא "Europa". המשחק מפותח עם מנוע "QuickSilverX", השייך לחברת "Tencent Games". גרסת הבטא הסגורה של המשחק דרך הפלטפורמה "Garena Launcher"; השימוש בגרסה זו של המשחק תם ב-10 ביולי 2018 בתוך השרת התאילנדי שלו, וב־4 ביוני 2018 בתוך השרת האינדונזי שלו. Ring of Elysium, ברשת החברתית פייסבוק Ring of Elysium, ברשת החברתית אקס (טוויטר) האתר הרשמי (תאילנד) האתר הרשמי (אינדונזיה) האתר הרשמי (אירופה) Subreddit הרשמי שרת הדיסקורד הרשמי Ring of Elysium, באתר PCGamingWiki (באנגלית) How to Download and Install Ring of Elysium, Prima Games (באנגלית) admin, Ring of Elysium Officially Releases On Steam, Ring Of Elysium, ‏2018-09-20 (באנגלית) Christopher Livingston, Here's the trailer for Tencent's battle royale with snowboards coming to Steam next week, PC Gamer, ‏2018-09-12 (באנגלית) Ring of Elysium European launch delayed, VG247, ‏2018-09-19 admin, Ring of Elysium - A Battle Royale game of Tencent released in South East Asia, Ring Of Elysium, ‏2018-05-14 (באנגלית) Ring of Elysium Release Date: When Is Ring of Elysium Coming to PC, PS4, and Xbox One?, GameRevolution, ‏2018-09-12 Official Announcement – Penutupan Periode Closed Beta – News, roe.garena.co.id, ‏2018-07-02 (ארכיון)
קרחון קלארק (ארץ מרי בירד)

קרחון קלארק (באנגלית: Clarke Glacier) הוא קרחון בארץ מרי בירד, שבאנטארקטיקה. אורכו של הקרחון 12.8 קילומטרים. הקרחון מנקז את רמת קולטר ונשפך אל מפרץ הל. שמו של הקרחון ניתן לו על ידי הוועדה המייעצת לשמות אנטארקטיים בשנת 2003. הקרחון נקרא על שם גאופיזיקאי תאודור ס. קלארק (Theodore S. Clarke) מאוניברסיטת ויסקונסין-מדיסון אשר חקר בשנות ה-90 את זרמי הקרח של מערב אנטארקטיקה. קרחון קלארק באתר הסקר הגאולוגי של ארצות הברית קרחון קלארק באתר הגאזט האנטארקטי המשווה SCAR של ממשלת אוסטרליה מפת אזור קרחון קלארק מזג אוויר נוכחי עדכני עבור קרחון קלארק תחזית מזג אוויר עדכנית ארוכת טווח עבור קרחון קלארק מידע גאוגרפי והיסטורי
ערבי עם פרח

"ערבי עם פרח" (1926) הוא ציור מאת הצייר הישראלי פנחס ליטבינובסקי. במרכז הציור מופיעה דמותו של צעיר כהה עור חבוש תרבוש, הלובש מכנס שחור וחולצה לבנה. הדמות מתוארת יושבת על כיסא כחול בעל מושב קש. ידו האחת שעונה על גב משענתו של הכיסא, בעוד ידו האחרת מחזיקה פרח אדום. הציור שולט גוון ורוד המופיע ברקע הדמות ומשתקף גם בחולצה הלבנה. הציור מושפע מציורי אוונגרדי אירופי. בייחוד הוא דומה לציוריו של אנרי מאטיס כדוגמת "מלח צעיר" (1906) בכל הקשור לשימוש במשטחי צבע, בעיוות אנטומי לשם הדגשת הקומפוזיציה ובהפשטה מסוימת. הציור ניתן במתנה על ידי האמן לרפאל קלצ'קין. בשנת 1988 תרמה רעיתו, הדסה קלצ'קין את הציור למוזיאון תל אביב לאמנות לזכר בעלה. ראו: המוזיאון מציג את עצמו: אמנות ישראלית מאוסף המוזיאון, מוזיאון תל אביב לאמנות, תל אביב, 2011, עמ' 27-26. ראו: בר-קדמה, עמנואל, "שושנת רפאל", ידיעות אחרונות, מוסף תל אביב, 1 באפריל 1988
מפרץ הל (אנטארקטיקה)

מפרץ הַל (באנגלית: Hull Bay) הוא מפרץ מכוסה קרח לחוף ארץ מרי בירד שבאנטארקטיקה. רוחבו של המפרץ 46 קילומטרים. קרחון הל נשפך אליו בין נקודת לינץ' וכף ברקס. המפרץ התגלה על ידי התוכנית האנטארקטית של ארצות הברית אשר חקרה את אנטארקטיקה בעונת מחקר 1941–1939. המפרץ נקרא על שם קרחון הל הנשפך אליו. הקרחון נקרא על שם של מזכיר המדינה של ארצות הברית - קורדל האל. • NATIONAL GEOSPATIAL-INTELLIGENCE AGENCY, SAILING DIRECTIONS ANTARCTICA, P. 169 מפרץ הל באתר הסקר הגאולוגי של ארצות הברית מפרץ הל באתר הגאזט האנטארקטי המשווה SCAR של ממשלת אוסטרליה מפת אזור מפרץ הל מידע גאוגרפי והיסטורי
מפרץ הל

האם התכוונתם ל... אנטארקטיקה מפרץ הל (אנטארקטיקה) – מפרץ בארץ מרי בירד שבאנטארקטיקה אוסטרליה מפרץ הל (טנזניה) – מפרץ במדינת טנזניה שבאוסטרליה ארצות הברית מפרץ הל (איי הבתולה) – מפרץ באי סנט תומאס שבאיי הבתולה של ארצות הברית קנדה מפרץ הל (נובה סקוטיה) – מפרץ בפרובינציית נובה סקוטיה שבקנדה
פליוזאוריים

פליוזאוריים (שם מדעי: Pliosauridae) היא משפחה של זוחלים ימיים נכחדים מקבוצת הפליואוזאורודים, אשר חיה מסוף הטריאס עד סוף הקרטיקון לפני 228-98.3 מיליון שנה. יצורים אלה היו טורפים ענקיים בעלי לסתות רחבות המעוצבות להרג מהיר והיו מלאות בשיניים חדות. בעבר סברו שהם קרובים למוזאזאוריים, אך דעה זו נשללה בהמשך. הגדול שבטורפים אלה היה הזוחל הימי הגדול מעולם - הפליוזאורוס (Pliosaurus) שהגיע לאורך 15 מטרים ולמשקל 45 טונות ובנוסף היה בעל עוצמת הנשיכה החזקה ביותר בעולם - 16 טון-כוח. עוצמה זו עזרה לו לטרוף כמעט כל יצור אחר בימים הקדומים. מאובני זוחלים אלה נמצאו באירופה, אסיה, אוסטרליה, אמריקה הצפונית והדרומית, במקרים רבים עם שלד שהשתמר בשלמותו מתחת למים. סוג Thalassiodracon סוג Pachycostasaurus סוג האופיוזאורוס (Hauffiosaurus) סוג Attenborosaurus סוג Marmornectes סוג Anguanax סוג Rhaeticosaurus סוג Arminisaurus סוג מגלנאוזאורוס (Megalneusaurus) סוג מונקירזאורוס (Monquirasaurus) קבוצה Thalassophonea סוג סימולסטיס (Simolestes) סוג ליופלרודון (Liopleurodon) סוג פליוזאורוס (Pliosaurus) סוג Gallardosaurus סוג Cryonectes סוג פלונאוסטיס (Peloneustes) תת-משפחה Brachaucheninae סוג בראכאוכניוס (Brachauchenius) סוג קרונוזאורוס (Kronosaurus) סוג מגצפלוזאורוס (Megacephalosaurus) סוג Luskhan סוג Makhaira סוג Polyptychodon סוג Sachicasaurus סוג Stenorhynchosaurus מדיה וקבצים בנושא פליוזאוריים בוויקישיתוף פליוזאוריים, באתר האנציקלופדיה של החיים (באנגלית) פליוזאוריים, באתר GBIF (באנגלית)
לילי מייסקי

לילי מייסקי (באנגלית: Lily Maisky, נולדה ב-28 ביולי 1987) היא פסנתרנית צרפתייה. לילי מייסקי נולדה לצ'לן מישה מייסקי בפריז ואחר עברה לבריסל. היא החלה לנגן בפסנתר בגיל ארבע, אצל ליל טיימפו ובהמשך למדה אצל חגית קרבל, אולגה מוגילבסקי, ולריה שרוואנסקי, אילנה דווידס ואלאן וייס. בין 2001 ל-2005 הייתה תלמידה בבית הספר למוזיקה ע"ש פרסל, שם למדה גם נגינת ג'אז. מייסקי יצאה לסיורי קונצרטים ברחבי אירופה ובמזרח הרחוק והופיעה בפסטיבלי מוזיקה רבים, בהם פסטיבל ורבייה, "פרוג'טו מרתה ארחריץ'", "שלזוויג הולשטיין", "יוליאן רחלין וידידיו" והפסטיבל הבינלאומי למוזיקה קאמרית באוטרכט, הולנד. מייסקי הקליטה כמה תקליטורים לדויטשה גרמופון ול-EMT, וביצועיה משודרים לעיתים קרובות בתחנות רדיו באירופה ובאסיה. היא נהנית מנגינת מוזיקה קאמרית כמו גם מנגינת סולו ומופיעה בקביעות בנגינת דואו עם מישה מייסקי. לילי מייסקי ניגנה בחן, בעוצמה וביישוב-דעת, אות ומופת לשלמותה כמוזיקאית (...) בסגנון רוסי לאמיתו ניגנו המייסקים ברגש רב ונגינתם התקבלה בהתלהבות על ידי הקהל של אדינבורו. ביקורת מוזיקה, פסטיבל אדינבורו לילי מייסקי, שהפגינה בגרות מעבר ל-21 שנותיה, הייתה שותפה שוות-ערך בביצוע בביצוע אמיץ ומרגש. "הסקוטסמן" הביצוע היחיד שניצת באמת באש היה זה של מישה ולילי מייסקי, בסונאטה לצ'לו ברה מינור של דמיטרי שוסטקוביץ' "הסנדיי טיימס" מישה ובתו לילי, שהיא בבירור מוזיקאית אמיתית, יצרו מוזיקה באינטימיות הנובעת מרגש עמוק, באחדות-דעים מלאה, ובקסם האידיאלי של צליל, הנישא על כנפי נשימה משותפת. שני רבי-אמן מוזיקליים הראויים להערצה. די ולט כפסנתרנית צעירה, מנוסה, רגישה אך עצמאית, הציגה עצמה לילי מייסקי בפרינצרגנטנתיאטר כמחוננת ביותר. קשה להעלות על הדעת צמד מתואם יותר. היה זה קשר מוזיקלי עמוק עד תוך-תוכו, השניים היו השראה זה לזה ואף ביתר תכיפות, הסכימו זה עם זה ללא אומר ודברים. "זוּדְדוֹיְטֶשה צֵייְטוּנְג" ... אבל אפילו היצירות שבהן ארחריץ' איננה מופיעה הן יוצאות מן הכלל, בייחוד שלישיית הפסנתר מס' 1 של שוסטקוביץ' עם הפסנתרנית לילי מייסקי, הכנרת אליסה מרגוליס והצ'לן מישה מייסקי. "מדריך למוזיקה", בהתייחס לתקליטור EMI של פרוג'טו מרתה ארחריץ'. לילי מייסקי, באתר MusicBrainz (באנגלית) לילי מייסקי, באתר Discogs (באנגלית) Mischa Maisky e Lily Maisky (באיטלקית) Lily Maisky (באנגלית) קומפטון מקנזי, כריסטופר סטון, גרמופון, עמ' 107 2007
שלמה בוכנר

רבי שלמה בוכנר מקשאנוב (ביידיש: באכנער, בערך תקי"ב, 1752 - י"ח באייר תקפ"ח, 2 במאי 1828) היה אדמו"ר חסידי בגליציה, אב"ד כשאנוב, תלמידו של רבי אלימלך מליז'נסק ורבו של רבי דב בעריש מאושפיצין. נולד לרבי משה חריף מחמעלניק חבר ועד ארבע ארצות ונכד למהר"ם טיקטין, אביו היה מיוחס לגדולי אשכנז ביניהם הרב משה איסרליש ובעל הטורי זהב. נישא להעסא בת רבי שמחה רפאפורט. בעצת אשתו הפסיק ממלאכת הצורפות ונסע להיות תלמיד מובהק לרבי שמלקה בניקלשבורג, שם התיידד מאוד עם החוזה מלובלין. אחר כך היה תלמיד הנועם אלימלך. בליזנסק התרועע עם בעל המאור ושמש, וחליפת מכתבים התנהלה ביניהם. היה למדן גדול, ואמר שיעורי חריפות לתלמידים, לפעמים 8 ימים ויותר על סוגיה אחת. בתחילה סירב לקבל רבנות, ועסק במסחר, לבסוף נתרצה לאחר שראשי הקהל בקשו מרבו ר' שמלקה מניקלשבורג שיצווה עליו לקבל כהונה זו, ונתמנה לרב ואב"ד קשאנוב בשנת תקמ"ח. לאחר מחלה של שנה, נפטר ביום ל"ג בעומר ה'תקפ"ח ועל מצבתו בקשאנוב נכתב: ”פ"נ איש חי רב פעלים ירא אלקים וצדיק תמים כשמו כן הוא עד אסופו למעוני שמים ש'למה שמו ושלימה משנתו בעודו בחיים ל'עדתו הורה צדק ואב"ד לקהלתו מ'פיהו היינו חיים ארבעים שנה מתורתו הו'ד והדר פעלו יעמוד לנו זכות צדקתו ב'נן של קדושים ותלמיד קדושי עליונים מ'באר מים חיים דולה ומשקה תורה לאחרים ש'ם רבו האחד צדיק וקדוש א-ל מו"ה שמואל שמעלקי ה'לוי זללה"ה אב"ד דק"ק ניקלשבורג ורבו השני צדיק וקדוש א-ל בעה"מ ס' נועם אלימלך זללה"ה ה"ה הרב הגאון המאור הגדול בוצינא קדישא חסידא ופרישא מופת הדור כקש"ת מוה"ר שלמה בהרב החריף מוהר"ר משה זללה"ה נאסף לעמו זקן ושבע ימים ל"ג בעומר הלולא דרשב"י לפ"ק (תקפ"ח).” תלמידו המובהק רבי דב בעריש מאושפצין בא אל ציונו כל שנה בל"ג בעומר וערך סעודה גדולה. הכתבים שהשאיר אחריו אבדו, כולל ספרו הקבלי שערי אורה. הניח אחריו משפחה עניפה של תלמידי חכמים באזור קראקוב, הם לא היו רבנים או אדמורי"ם, לפי צוואתו שלא יירשו אחריו שום התמנות. ידוע הבטחתו לצאצאיו כי לאחר הסתלקותו יזכירו את שמו כסגולה להיוושע, כהבטחתו הידועה לזרעו אחריו, כאשר בעת צרה רח"ל יזכירו את שמו ושם אמו, "שלמה בן פייגא", תבא להם הישועה. רבי מנלי סופר שלושה עדרי צאן ספר מחשבות משה - ספר שחיבר נכדו ושם מופיעים מתורתיו. הגה"ק רבי שלמה מקשאנוב זי"ע בעלים לתרופה גיליון תקס"ח. שלמה בוכנר (1752 בערך-1828), דף שער בספרייה הלאומית מאיר וונדר, אנציקלופדיה לחכמי גליציה. מרדכי בוכנר, ספר כשאנוב
ארדאוזאורוס

אורדזאורוס (שם מדעי: Ardeosaurus) הוא סוג של לטאה נכחדת אשר מאובניה נמצאו ב-1860 בבוואריה שבגרמניה. הלטאה חיה ביורה העליון לפני 140 מיליון שנה בקירוב. לטאה זו הייתה קרובה רחוקה של השממיות בהתחשב במבנה המפרקים שנמצאו לה. היא הגיעה לאורך 20 ס"מ והייתה בעלת ראש קצר ועם עיניים גדולות אשר סייעו לה לפעול בלילה. בניגוד לשממיות החיות היא לא הייתה בעלת אצבעות מספיק חזקות כדי לטפס על חומרים אנכיים. ייתכן שהיא הייתה מאבותיהם של השממיות האמיתיות וקרובה מעט ללטאיים הרגילים. לצידו חיו באזורי יערות מעל אגם זוחלים דומים כמו בוואריזאורוס ו-Homoeosaurus (מין של מחודק ראש), דמויי-תנינאים שונים, פטרוזאורים כמו אנורוגנתוס ודינוזאורים קטנים כמו הארכאופטריקס - העוף הראשון, וקומפסוגנתוס. מדיה וקבצים בנושא ארדאוזאורוס בוויקישיתוף ארדאוזאורוס, באתר GBIF (באנגלית)
מרקוס אטיליוס רגולוס

מרקוס אטיליוס רגולוס (בלטינית: Marcus Atilius Regulus) היה קונסול ומצביא רומאי, אשר לחם נגד הקרתגים במלחמה הפונית הראשונה. מת בשנת 250 לפנה"ס לערך. אטיליוס רגולוס נבחר לקונסולאט בפעם הראשונה ב-267 לפנה"ס. במהלך כהונתו ניצח את הסלנטינים (Salentini) וכבש את ברונדיסיום (כיום ברינדיזי). ב-256 לפנה"ס, בשנה התשיעית למלחמה נגד קרתגו, נבחר לקונסול בפעם השנייה. הוא היה אחד ממפקדי הצי הרומאי שניצח את הקרתגים בקרב אקנומוס ואחר כך נחת בחוף אפריקה על אדמת קרתגו. בעקבות סדרת ניצחונות של צבא הפלישה החליט הסנאט להחזיר לרומא את עמיתו לקונסולאט לוקיוס מאנליוס וולסו ולהותיר באפריקה את רגולוס לסיים את המלחמה. לאחר תבוסה ניצחת בקרב אדיס, סמוך לקרתגו, ביקשו הקרתגים לחתום על חוזה שלום, אך התנאים שהציב להם רגולוס היו כה קשים, שנמלכו בדעתם והחליטו להמשיך בלחימה. הם ארגנו מחדש את צבאם על פי עצת קסאנתיפוס, שכיר חרב ספרטני שנלחם בשירותם, והודות לו הצליחו להכות את הרומאים בקרב בגרדס (255 לפנה"ס). תבוסת הצבא הרומאי הייתה צורבת במיוחד, שכן הקונסול רגולוס עצמו נפל בשבי הקרתגים עם עוד חמש-מאות מחייליו. אין עוד ידיעות מהימנות אודותיו. על פי המסורת הוא נותר בשבי עד 250 לפנה"ס. בשנה זו, בעקבות מפלת הקרתגים בקרב פנורמוס הם שחררוהו על דברתו כי ישא ויתן בשמם על תנאי השלום וחילופי השבויים. עם הגיעו לרומא הוא דחק בסנאט לסרב לשתי ההצעות גם יחד, עמד בהבטחתו ושב לקרתגו, שם עונה למוות (Horatius, Odes, 3.5). סיפור זה הפך את רגולוס בעיני הרומאים בני הדורות הבאים לסמל של גבורה. ברם, רוב ההיסטוריונים סבורים כי אין די הוכחות שהדבר אמנם קרה, מאחר שפוליביוס, המקור העיקרי לידיעותינו על המלחמה, אינו מזכיר זאת כלל. הוראטיוס, השירים (האודות), תרגמה מרומית והוסיפה מבואות והערות רחל בירנבאום. ירושלים, מוסד ביאליק, תשנ"ח מדיה וקבצים בנושא מרקוס אטיליוס רגולוס בוויקישיתוף מרקוס אטיליוס רגולוס, באתר אנציקלופדיה בריטניקה (באנגלית) ערך זה כולל קטעים מתורגמים מהערך Regulus, Marcus Atilius מהמהדורה האחת-עשרה של אנציקלופדיה בריטניקה, הנמצאת כיום בנחלת הכלל